Априла 1941. године када је извршен напад на Југославију, пријавио се да брани земљу, али се његова јединица убрзо распала. Успео је да побегне из заробљеништва и да се врати у Крушевац, где се одмах укључио у рад партијске организације. Активно је радио на припремама за оружани устанак и на формирању партизанских јединица. Када је 22. јула 1941. године у близини Крушевца, формиран је Расински партизански одред, Милоје је на предлог Окружног комитета КПЈ за Крушевац био именован за команданта одреда.